**FLUARIX TETRA 2021-2022 GRIPEAREN AURKAKO TXERTOA**

**TXERTOAREN KONPOSIZIOA**

**Printzipio aktiboa**: gripearen birus zatikatuak, inaktibatuak.

Gainerako osagaiak hauek dira: sodio kloruroa, sodio hidrogenofosfato dodekahidratoa, potasio dihidrogenofosfatoa, potasio kloruroa, magnesio kloruro hexahidratoa, α-tokoferilo hidrogeno sukzinatoa, 80 polisorbatoa, 10 oktoxinola eta prestakin injektagarrietarako ura.

Txerto honek Osasunaren Mundu Erakundearen (OME) Ipar hemisferiorako gomendioak eta Europar Batasunaren 2021-2022ko kanpainarako gomendioa betetzen ditu.

**ZER DA FLUARIX TETRA ETA ZERTARAKO ERABILTZEN DA**

Fluarix Tetra:

* Gripearen aurka babesten laguntzen dizun txerto bat da.
* Pertsona bati ematen zaionean, haren immunitate sistemak gaixotasunarekiko babes propioa sortuko du. Txertoaren osagaietako batek ere ezin du gripea eragin.
* Birusaren lau anduietatik babestuko zaitu, injekzioa jaso eta 2 edo 3 astera, gutxi gorabehera.
* Ez zaitu hotzeri arruntetik babestuko, nahiz eta sintometako batzuk gripearenaren antzekoak izan.

**FLUARIX TETRA EMAN AURRETIK**

**Honako hauetakoren bat baduzu, ez duzu FLUARIX TETRA hartu behar:**

* Medikamentu honen printzipio aktiboei edo gainerako osagaiei alergia badiezu, edo oso kopuru txikitan egon daitekeen edozein osagairi, hala nola **arrautza (oboalbumina edo oilasko proteinak), formaldehidoa, gentamizina sulfatoa edo sodio desoxikolatoa.**
* Gaixotasunen bat eta, horrekin batera, sukar handia edo infekzio akutua baduzu, atzeratu egin beharko duzu txertaketa, sendatu arte.

**Beste medikamentu batzuk erabiltzea eta beste interakzio modu batzuk**

Jakinarazi medikuari beste edozein botika hartzen ari zaren, berriki hartu duzun edo hartu beharra daukazun, baita errezetarik gabe erositakoak ere. Medikamentu batzuekin interferentziak daude, hala nola teofilinarekin, ahotiko antikoagulatzaileekin eta fenitoinarekin.

**Ohartarazpenak eta neurriak**

* Erantzun immunitario ahula baduzu (immunoeskasia baten ondorioz edo immunitate sistemari eragiten dioten medikamentuen ondorioz), erantzuna txikiagoa da.
* Edozein arrazoirengatik, gripearen aurkako txertoa hartu eta egun gutxira odol analisi bat egingo badizute. Berriki txertoa jaso duten pertsona batzuen odol analisietan, GIB, HTLV-1, iraupen laburreko C hepatitisa eta beste proba batzuen emaitza faltsu positiboak ikusi dira.
* Koagulazio arazoren bat baduzu edo ubeldurak erraz agertzen bazaizkizu.

**Haurdunaldia eta edoskitzaroa**

Haurdun bazaude, haurdun egon zaitezkeela uste baduzu edo haurdun geratzeko asmoa badaukazu, hitz egin zure medikuarekin. Gripearen aurkako txertoak haurdunaldiaren fase guztietan eman daitezke, baina, ahal dela, haurdunaldiaren lehen hiruhilekoaren ondoren.

**Gidatzea eta makinak erabiltzea**

FLUARIX TETRAk gidatzeko eta makinak erabiltzeko gaitasunean duen eragina nulua edo hutsala da.

**IZAN DITZAKEEN ONDORIO KALTEGARRIAK**

Medikamentu guztiek bezalaxe, ondorio kaltegarriak izan ditzake; baina ez zaie pertsona guztiei gertatzen.

18 urteko edo gehiagoko helduengan gertatutako ondorio kaltegarriak.

**Oso ohikoak** (txertoaren 10 dositik 1ekin baino gehiagorekin gerta daitezke):

Erreakzio lokalak: mina. Nekea. Muskuluetako mina.

**Ohikoak** (txertoaren 10 dositik 1ekin ere gerta daitezke):

Buruko mina. Goragalea, beherakoa, gorakoak, sabeleko mina. Artikulazioetako mina. Sukarra, hotzikarak. Erreakzio lokalak: gorritzea, hantura.

**Ez oso ohikoak** (txertoaren 100 dositik 1ekin ere gerta daitezke):

Ubeldura (hematomak), azkura (pruritoa) txertoa jartzen den eremuaren inguruan. Zorabioa.

Erreakzio horiek 1-2 egunetan desagertzen dira normalean, tratamendurik gabe.

**Kontrako efektuak jakinaraztea**

Kontrako efekturen bat izanez gero, jakinarazi medikuari. Halaber, zuzenean jakinaraz ditzakezu Giza Erabilerako Medikamentuen Farmakozaintzako Espainiako Sistemaren bidez: www.notificaRAM.es. Kontrako efektuak jakinarazita, medikamentu honen segurtasunari buruzko informazio gehiago ematen lagundu dezakezu.

**TXERTOA JARTZEKO ETA DATU PERTSONALAK ERABILTZEKO BAIMENA:**

…………………………………………………………………………….………………………………………………...…**jaun/andrea**, **NAN zenbaki hau duena:**…………………..………………

Hau adierazten dut:

Fluarix Tetra ® gripearen aurkako txertoari buruzko informazioa eman didate eta ulertu dut.

ONARTZEN DUT txertoa jartzea

Baimena ematen dut aurtengo gripearen aurkako txertaketaren datuak, behar-beharrezkoak, Osakidetzari jakinarazteko, nire historia kliniko asistentziala eguneratzeko eta azterlan epidemiologikoak eta farmakozaintzakoak errazteko.

*Data Sinadura*

*Entregatu dokumentu hau, ahaztu gabe, txertoa hartzera joaten zarenean.*